ddrg/super_eurlex huggingface dataset:
Sklep sveta

z dne 13. marca 1989

o sklenitvi Drugega dodatnega protokola k Sporazumu med Evropsko gospodarsko skupnostjo in Švicarsko konfederacijo neposredno po pristopu Kraljevine Španije in Portugalske republike k Skupnosti

(89/333/EGS)

SVET EVROPSKIH SKUPNOSTI JE –

ob upoštevanju Pogodbe o ustanovitvi Evropske gospodarske skupnosti, in zlasti člena 113 te pogodbe,

ob upoštevanju priporočila Komisije,

ker se je na podlagi Uredbe (EGS) št. 839/88 [1] pobiranje carin, ki jih Skupnost deseterice uporablja za uvoz nekaterih izdelkov iz Španije in Portugalske, popolnoma opustilo, ko so te carine znašale samo še 2 % ali manj;

ker je treba skleniti Drugi dodatni protokol k Sporazumu med Evropsko gospodarsko skupnostjo in Švicarsko konfederacijo [2], podpisanemu v Bruslju 22. julija 1972, da bi se določila popolna opustitev dajatev za izdelke, ki jih pokriva Sporazum, in ki se uvozijo v Švico iz Španije, kadar takšne dajatve znašajo samo še 2 % ali manj,

SKLENIL:

Člen 1

Drugi dodatni protokol k Sporazumu med Evropsko gospodarsko skupnostjo in Švicarsko konfederacijo neposredno po pristopu Kraljevine Španije in Portugalske republike k Skupnosti se odobri v imenu Skupnosti.

Besedilo Protokola je priloženo temu sklepu.

Člen 2

Predsednik Sveta da uradno obvestilo, predvideno v členu 3 Protokola [3].

Člen 3

Ta sklep začne veljati dan po objavi v Uradnem listu Evropskih skupnosti.

V Bruslju, 13. marca 1989

Za Svet

Predsednik

C. Solchaga Catalan

[1] UL L 87, 31.3.1988, str. 1.

[2] UL L 300, 31.12.1972, str. 189.

[3] Datum začetka veljavnosti Protokola bo v Uradnem listu Evropskih skupnosti objavil generalni sekretariat Sveta.

--------------------------------------------------
Sklep Sveta

z dne 20. februarja 1989

o sklenitvi Sporazuma med Evropsko gospodarsko skupnostjo in Kanado o trgovini z alkoholnimi pijačami

(89/189/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker sta Kanada in Skupnost 17. decembra 1988 na podlagi ugotovitev in zaključkov Ugotovitvenega sveta GATT v zvezi z uvozom, distribucijo in prodajo alkoholnih pijač s strani kanadskih provincialnih agencij za trženje, dosegli poravnavo v obliki sporazuma;

ker je ta sporazum treba odobriti,

SKLENIL:

Člen 1

S tem sklepom se v imenu Skupnosti odobri Sporazum med Evropsko gospodarsko skupnostjo in Kanado o trgovini z alkoholnimi pijačami ter izmenjava pisem, ki je njegova priloga.

Besedilo listin, navedenih v prejšnjem pododstavku, je priloženo temu sklepu.

Člen 2

S tem sklepom je predsednik Sveta pooblaščen, da imenuje osebo, pooblaščeno za podpis Sporazuma, ki zavezuje Skupnost.

V Bruslju, 20. februarja 1989

Za Svet

Predsednik

F. Fernandez Ordoñez

--------------------------------------------------
Odločba Komisije

z dne 7. marca 1988

o odobritvi odstopanja Danski in določitvi enakovrednih zdravstvenih pogojev, ki jih je treba upoštevati v zvezi z razkosavanjem svežega mesa

(88/235/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 64/433/EGS z dne 26. junija 1964 o zdravstvenih problemih, ki vplivajo na trgovino s svežim mesom v Skupnosti [1], kakor je bila nazadnje spremenjena z Direktivo 86/587/EGS [2], in zlasti člena 13 Direktive,

ker je po členu 13 Direktive 64/433/EGS v skladu s postopkom iz člena 16 odstopanja od odstavka 45(c) Priloge I mogoče na zahtevo odobriti vsaki državi članici, ki ponudi podobna jamstva; ker je treba s temi odstopanji določiti zdravstvene pogoje, ki so vsaj enakovredni pogojem iz navedene Priloge;

ker so organi Danske v pismu z dne 29. oktobra 1987 Komisiji predložili zahtevo za odstopanje od odstavka 45(c) Priloge I k Direktivi 64/433/EGS za razkosavanje svežega govejega, telečjega in prašičjega mesa; ker so v tej zahtevi predlagani zdravstveni pogoji; ker morajo biti zdravstveni pogoji, ki so določeni kot nadomestilo v zvezi z zahtevanim odstopanjem glede razkosavanja svežega mesa, vsaj enakovredni pogojem iz odstavka 45(c) Priloge I k Direktivi 64/433/EGS;

ker so zdravstveni pogoji, ki jih je predlagala Danska, enakovredni pogojem iz odstavka 45(c) Priloge I k Direktivi 64/433/EGS;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Ne glede na odstavek 45(c) Priloge I k Direktivi 64/433/EGS lahko Danska odobri razkosavanje svežega govejega, telečjega in prašičjega mesa pod pogoji iz Priloge k tej odločbi.

Člen 2

Ta odločba je naslovljena na države članice.

V Bruslju, 7. marca 1988

Za Komisijo

Frans Andriessen

Podpredsednik

[1] UL 121, 29.7.1964, str. 2012/64.

[2] UL L 339, 2.12.1986, str. 26.

--------------------------------------------------

PRILOGA

Posebni pogoji za razkosavanje govejih in prašičjih trupov

1. Trupi se iz prostorov za klanje po hlajenju v hladilnih prostorih, kjer zrak, ki prihaja iz hladilnih teles, doseže tako temperaturo, da je mogoče goveje trupe v 48 urah, prašičje trupe pa v 20 urah, ohladiti na notranjo temperaturo + 7 °C, prenesejo v prostore za razkosavanje, kjer temperatura ne preseže + 12 °C in ki se nahajajo v isti skupini zgradb kot hladilnice.

2. Meso se prenese v enem samem postopku.

3. Trupi se prinesejo v prostor za razkosavanje in izkostijo, še preden dosežejo notranjo temperaturo + 7 °C, če se razkosavanje izvrši 48 ur po zakolu v primeru govejih trupov in 20 ur v primeru prašičjih trupov.

4. Čas, ki preteče med vnosom mesa v prostor za razkosavanje in naknadnim hlajenjem, ne presega 60 minut.

5. Ko je meso razkosano in pakirano, ga je treba prenesti v ustrezne hladilne prostore.

--------------------------------------------------
Sklep Sveta

z dne 3. novembra 1986

o sklenitvi Sporazuma v obliki izmenjave pisem med Evropsko gospodarsko skupnostjo in Združenimi državami Amerike o sredozemskih preferencialih, citrusih in testeninah [1]

(87/149/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju priporočila Komisije,

ker je treba najti rešitev za trgovinski spor med Skupnostjo in Združenimi državami Amerike glede citrusov in testenin,

SKLENIL:

Člen 1

Sporazum v obliki izmenjave pisem med Evropsko gospodarsko skupnostjo in Združenimi državami Amerike o sredozemskih preferencialih, citrusih in testeninah je odobren v imenu Skupnosti.

Besedilo Sporazuma je priloženo temu sklepu.

Člen 2

Predsednik Sveta je pooblaščen, da imenuje osebo s pooblastilom za podpis Sporazuma, ki zavezuje Skupnost.

V Bruslju, 3. novembra 1986

Za Svet

Predsednik

A. Clark

[1] Kakor je bil popravljen 24. februarja 1987.

--------------------------------------------------
Sklep Sveta

z dne 28. septembra 1987

o sklenitvi Dodatnega protokola k Sporazumu o sodelovanju med Evropsko gospodarsko skupnostjo in Arabsko republiko Egipt

(87/511/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti člena 238,

ob upoštevanju priporočila Komisije [1],

ob upoštevanju soglasja Evropskega parlamenta [2],

ker je treba sprejeti Dodatni protokol k Sporazumu o sodelovanju med Evropsko gospodarsko skupnostjo in Arabsko republiko Egipt [3], podpisanim v Bruslju 18. januarja 1977,

SKLENIL:

Člen 1

V imenu Skupnosti se s tem sklepom potrdi Dodatni protokol k Sporazumu o sodelovanju med Evropsko gospodarsko skupnostjo in Arabsko republiko Egipt.

Besedilo protokola je priloženo temu sklepu.

Člen 2

Predsednik Sveta opravi notifikacijo, predvideno v členu 8 Protokola [4].

Člen 3

Ta sklep začne veljati dan po objavi v Uradnem listu Evropskih skupnosti.

V Bruslju, 28. septembra 1987

Za Svet

Predsednik

B. Haarder

[1] UL C 104, 21.4.1987, str. 1.

[2] Soglasje z dne 16. septembra 1987 (še ni objavljeno v Uradnem listu).

[3] UL L 266, 27.9.1978, str. 2.

[4] Dan začetka veljavnosti Protokola bo Generalni sekretariat Sveta objavil v Uradnem listu Evropskih skupnosti.

--------------------------------------------------
Sklep Sveta

z dne 15. junija 1987

o sklenitvi Konvencije med Evropsko skupnostjo, Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo o skupnem tranzitnem postopku

(87/415/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker mora sklenitev Konvencije med Avstrijo, Finsko, Islandijo, Norveško, Švedsko in Švico z namenom uvajanja skupnega tranzitnega postopka v trgovanju med Skupnostjo in temi državami, kot tudi med temi državami samimi, omogočati prevoz blaga v smislu poenostavljenega trgovanja; ker je zato primerno odobriti takšno konvencijo;

ker ta konvencija spada v okvir nadaljnjih ukrepov Skupne deklaracije, sprejete v Luxembourgu 9. aprila 1984 s strani ministrov držav članic Skupnosti, Evropsko združenje za prosto trgovino (EFTA) in Komisija izražata svojo politično voljo za razširitev sodelovanja med Skupnostjo in omenjenimi državami "z namenom ustvariti dinamičen evropski gospodarski prostor, v korist svojih držav",

SKLENIL:

Člen 1

Konvencija med Evropsko gospodarsko skupnostjo, Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo o skupnem tranzitnem postopku se odobri v imenu Skupnosti.

Besedilo Konvencije je v prilogi k temu sklepu.

Člen 2

Skupnost bo v skupnem odboru, določenem v členu 14 Konvencije, zastopala Komisija ob pomoči predstavnikov držav članic.

Člen 3

Predsednik Sveta je pooblaščen za deponiranje listine o sprejetju, predvidenem v členu 22 Konvencije.

V Luxembourgu, 15. junija 1987

Za Svet

Predsednik

P. De Keersmaeker

--------------------------------------------------
Sklep Sveta

z dne 20. januarja 1986

v imenu Skupnosti o sprejetju priporočila Sveta za carinsko sodelovanje z dne 16. junija 1982 o izdelavi deklaracij blaga z računalniki ali drugimi avtomatskimi tiskalniki

(86/6/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju predloga Komisije,

ker lahko Skupnost sprejme priporočilo Sveta za carinsko sodelovanje z 16. junija 1982 o izdelavi deklaracij blaga z računalniki ali drugimi avtomatskimi tiskalniki s takojšnjim učinkom,

SKLENIL:

Člen 1

Priporočilo Sveta za carinsko sodelovanje 16. junija 1982 o izdelavi deklaracij blaga z računalniki ali drugimi avtomatskimi tiskalniki se v imenu Skupnosti sprejme s takojšnjim učinkom.

Besedilo priporočila je priloženo temu sklepu.

Člen 2

Predsednik Sveta je pooblaščen za imenovanje pooblaščenca, ki uradno obvesti generalnega sekretarja Sveta za carinsko sodelovanje, da bo Skupnost s takojšnjim učinkom sprejela priporočilo iz člena 1.

V Bruslju, 20. januarja 1986

Za Svet

Predsednik

G. Braks

--------------------------------------------------

PRIPOROČILO SVETA ZA CARINSKO SODELOVANJE

z dne 16. junija 1982

o izdelavi deklaracij blaga z računalniki ali drugimi avtomatskimi tiskalniki

SVET ZA CARINSKO SODELOVANJE,

z željo poenostaviti postopke v mednarodni trgovini tako, da bi imeli deklaranti čim večje možnosti za uporabo sodobnih načinov izdelave dokumentov za mednarodno trgovino,

ker metode avtomatske obdelave podatkov omogočajo deklarantom izdelavo deklaracij blaga z računalniki ali drugimi avtomatskimi tiskalniki na natisnjenih obrazcih ali praznem papirju, ki se v bistvenih lastnostih ujemajo z uradnim vzorcem, ki ga je določil carinski ali drugi pristojni organ,

priporoča, da države, ne glede na to, ali so članice Sveta ali ne, ter carinske ali gospodarske unije dovolijo deklarantom, da pod pogoji, ki jih določijo carinski ali drugi pristojni organi, izdelajo svoje deklaracije blaga z računalniki ali drugimi avtomatskimi tiskalniki na natisnjenih obrazcih ali praznem papirju. Takšno dovoljenje je odvisno zlasti od pogoja, da se tako izdelane deklaracije v bistvenih lastnostih ujemajo z uradnim vzorcem, ki ga je določil carinski ali drugi pristojni organ,

naproša države, ne glede na to, ali so članice Sveta ali ne, ter carinske ali gospodarske unije, ki sprejmejo to priporočilo, da generalnega sekretarja uradno obvestijo o sprejetju priporočila, o dnevu, ko ga bodo začele uporabljati, in o pogojih uporabe. Generalni sekretar bo sporočil ta podatek carinskim upravam vseh članic. Sporočil ga bo tudi katerikoli carinski upravi držav nečlanic ali katerikoli carinski ali gospodarski uniji, ki je sprejela to priporočilo.

--------------------------------------------------
Sklep Sveta

z dne 20. januarja 1986

o odobritvi Komisiji, da sklene Memorandum o soglasju med Evropsko skupnostjo za atomsko energijo in Vlado Kanade o sodelovanju na področju raziskav in razvoja jedrske fuzije

(86/28/Euratom)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za atomsko energijo, in zlasti drugega odstavka člena 101 Pogodbe,

ob upoštevanju priporočila Komisije,

ker je Komisija opravila pogajanja v skladu z direktivami Sveta in predlaga sklenitev Memoranduma o soglasju med Evropsko skupnostjo za atomsko energijo in Vlado Kanade o sodelovanju na področju raziskav in razvoja jedrske fuzije;

ker je potrebno sklenitev Memoranduma o soglasju s strani Komisije odobriti,

SKLENIL:

Edini člen

Komisiji se odobri, da sklene Memorandum o soglasju med Evropsko skupnostjo za atomsko energijo in Vlado Kanade o sodelovanju na področju raziskav in razvoja jedrske fuzije.

Besedilo Memoranduma o soglasju je priloženo temu sklepu.

V Bruslju, 20. januarja 1986

Za Svet

Predsednik

G. Braks

--------------------------------------------------
Sklep Komisije

z dne 25. marca 1985

o spremembi Sklepa 80/686/EGS o ustanovitvi Svetovalnega odbora za nadzor in zmanjšanje onesnaževanja z ogljikovodiki, ki se odvajajo v morje

(85/208/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ker je Svet sprejel Sklep 81/420/EGS z dne 19. maja 1981 o sklenitvi Protokola o sodelovanju v boju proti onesnaževanju Sredozemskega morja z nafto in drugimi škodljivimi snovmi v primeru izrednega dogodka [1] in Sklep 84/358/EGS z dne 28. junija 1984 o sklenitvi Sporazuma za sodelovanje pri obravnavanju onesnaževanja Severnega morja z nafto in drugimi škodljivimi snovmi [2]; ker sta Parlament in Ekonomsko-socialni odbor ob več priložnostih izrazila željo po razširitvi dejavnosti Komisije v zvezi z nadzorom in zmanjšanjem onesnaževanja morja z olji, da bi vključevale tudi druge škodljive snovi in ne samo olj;

ker je bistvenega pomena, da se Komisija o tej zadevi posvetuje z visoko usposobljenimi strokovnjaki v državah članicah;

ker bi bilo treba Sklep Komisije 80/686/EGS [3] spremeniti, da bi razširili pristojnosti in naloge Svetovalnega odbora, tako da vključujejo druge škodljive snovi,

SKLENILA NASLEDNJE:

Člen 1

V naslovu, v členih 1 in 2(1) ter (2) Sklepa 80/686/EGS se "ogljikovodiki, ki se odvajajo v morje" zamenja z "olja in druge škodljive snovi, ki se odvajajo v morje."

Člen 2

Ta sklep se uporablja od 25. marca 1985.

V Bruslju, 25. marca 1985

Za Komisijo

S. Clinton Davis

Član Komisije

[1] UL L 162, 19.6.1981, str. 4.

[2] UL L 188, 16.7.1984, str. 7.

[3] UL L 188, 22.7.1980, str. 11.

--------------------------------------------------
Sklep Sveta

z dne 28. junija 1984

o sklenitvi Sporazuma o sodelovanju pri ravnanju v primeru onesnaženja Severnega morja z nafto in drugimi škodljivimi snovmi

(84/358/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 235 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker prva dva okoljska akcijska programa Evropskih skupnosti [3] poudarjata, kakšen pomen ima za Skupnost ravnanje v primeru onesnaženja morij na splošno in med drugim predvidevata ukrepe Skupnosti za ravnanje v primeru onesnaženja, ki ga povzročajo prevoz in ladijski promet; ker navajata, da je varstvo morskih voda prednostna naloga, katere namen je ohraniti nujno potrebno ekološko ravnotežje;

ker tretji okoljski akcijski program Skupnosti [4], katerega splošne smernice so 7. februarja 1983 odobrili Svet Evropskih skupnosti in predstavniki vlad držav članic na sestanku s Svetom, priznava zlasti potrebo po boljši politiki usklajevanja za okoljska vprašanja Severnega morja;

ker je s svojim Sklepom z dne 19. maja 1981 Svet pooblastil Komisijo za pogajanje o pristopu Evropske gospodarske skupnosti k Sporazumu z dne 9. junija 1969 o sodelovanja pri ravnanju v primeru onesnaženja Severnega morja z nafto;

ker je bil na podlagi Sklepa Sveta z dne 9. septembra 1983 Sporazum o sodelovanju pri ravnanju v primeru onesnaženja Severnega morja z nafto in drugimi škodljivimi snovmi podpisan 13. septembra 1983;

ker mora Skupnost odobriti ta sporazum, da bi lahko sodelovala pri izmenjavi informacij in skupnih raziskavah ter tako dosegla zgoraj navedene cilje, skupaj z državami članicami in brez poseganja v vlogo, ki so jo do takrat imele v okviru Sporazuma z dne 9. junija 1969; ker se s tem ne določa vnaprej prihodnjih pravnih aktov Skupnosti;

ker sporazum z dne 13. septembra 1983 predvideva izmenjavo informacij, skupne raziskave in sodelovanje na morju, ki pa po svoji naravi ne pomenijo skupnih pravil, na katere lahko vplivajo sporazumi, ki bi jih države članice lahko želele skleniti na tem območju,

SKLENIL NASLEDNJE:

Člen 1

Sporazum o sodelovanju pri ravnanju v primeru onesnaženja Severnega morja z nafto in drugimi škodljivimi snovmi se s tem odobri v imenu Evropske gospodarske skupnosti.

Besedilo sporazuma se priloži temu sklepu.

Člen 2

Predsednik Sveta deponira listino, kot je predvideno v členu 18 sporazuma.

V Luxembourgu, 28. junija 1984

Za Svet

Predsednik

H. Bouchardeau

[1] UL C 40, 15.2.1984, str. 5.

[2] UL C 127, 14.5.1984, str. 120.

[3] UL C 112, 20.12.1973, str. 1 inUL C 139, 13.6.1977, str. 1.

[4] UL C 46, 17.2.1983, str. 1.

--------------------------------------------------
ODLOČBA KOMISIJE

z dne 1. februarja 1983

o pogojih zdravstvenega stanja živali in veterinarskem spričevalu za uvoz svežega mesa iz nekaterih tretjih držav

(83/70/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi in prašičev ter svežega mesa iz tretjih držav [1] ter zlasti členov 16 in 28 Direktive,

ker so odločbe Komisije 78/693/EGS [2], 78/694/EGS [3], 78/695/EGS [4], 79/238/EGS [5], 79/543/EGS [6], 79/544/EGS [7], 81/526/EGS [8], 81/545/EGS [9], 81/546/EGS [10] in 81/547/EGS [11] določile pogoje zdravstvenega stanja živali in zahteve v zvezi z izdajo veterinarskih spričeval za uvoz svežega mesa iz Argentine, Brazilije, Urugvaja, Paragvaja, Španije, Čila, Švice, Bolgarije, Avstrije in Jugoslavije;

ker so bili v zgoraj navedenih odločbah določeni posebni pogoji za nekatere države članice, usklajeni s pogoji, ki veljajo za trgovino znotraj Skupnosti; ker se je Svet z Direktivo 82/893/EGS [12] strinjal, da se uporaba takih posebnih pogojev razširi;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

1. V členu 2 odločb 78/693/EGS, 78/694/EGS in 78/695/EGS v zvezi z Argentino, Brazilijo in Urugvajem se "31. december 1982" nadomesti z "31. december 1983".

2. Člen 4 odločb 78/693/EGS, 78/694/EGS, 78/695/EGS, 79/238/EGS, 79/543/EGS, 79/544/EGS in 81/526/EGS v zvezi z Argentino, Brazilijo, Urugvajem, Paragvajem, Španijo, Čilom in Švico se nadomesti:

"Člen 4

Ta odločba se ponovno pregleda zaradi prilagoditve predpisom Skupnosti v zvezi z nadzorom in eradikacijo slinavke in parkljevke v Skupnosti."

3. Člen 4 odločb 81/545/EGS, 81/546/EGS in 81/547/EGS v zvezi z Bolgarijo, Avstrijo in Jugoslavijo se nadomesti:

"Člen 4

Ta odločba se ponovno pregleda zaradi prilagoditve predpisom Skupnosti v zvezi z nadzorom in eradikacijo slinavke in parkljevke ter prašičje kuge v Skupnosti."

Člen 2

Ta odločba je naslovljena na države članice.

V Bruslju, 1. februarja 1983

Za Komisijo

Poul DALSAGER

Član Komisije

[1] UL L 302, 31.12.1972, str. 28.

[2] UL L 236, 26.8.1978, str. 19.

[3] UL L 236, 26.8.1978, str. 29.

[4] UL L 236, 26.8.1978, str. 37.

[5] UL L 53, 3.3.1979, str. 33.

[6] UL L 146, 14.6.1979, str. 18.

[7] UL L 146, 14.6.1979, str. 24.

[8] UL L 196, 18.7.1981, str. 19.

[9] UL L 206, 27.7.1981, str. 1.

[10] UL L 206, 27.7.1981, str. 7.

[11] UL L 206, 27.7.1981, str. 15.

[12] UL L 378, 31.12.1982, str. 57.
Odločba Komisije

z dne 10. februarja 1981

o spremembah Odločbe 80/755/EGS o odobritvi neizbrisnega tiskanja predpisanih podatkov na embalažo semena žita

(81/109/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 66/402/EGS z dne 14. junija 1966 o trženju semena žita [1], kakor je bila nazadnje spremenjena z Direktivo 79/692/EGS [2], in zlasti zadnjega stavka člena 10(1)(a) Direktive,

ker semena žita načeloma ni mogoče dati na trg, če embalaža ni označena z uradno etiketo v skladu z določbami Direktive 66/402/EGS;

ker se lahko na podlagi navedenih določb odobri neizbrisno tiskanje predpisanih podatkov neposredno na embalažo, na podlagi vzorca, predpisanega za etikete;

ker je treba tako odobritev dodeliti pod nekaterimi pogoji, ki zagotavljajo odgovornost organov za potrjevanje;

ker je Komisija z Odločbo 80/755/EGS [3] tako odobritev že dodelila;

ker je pri uporabi zgoraj navedene odločbe postalo očitno, da bi jo bilo treba spremeniti, kar zadeva predpisane podatke, ki se natisnejo ali odtisnejo na embalažo pri vzorčenju;

ker so ukrepi, predvideni s to odločbo, v skladu z mnenjem Stalnega odbora za semena in razmnoževalni material za poljedelstvo, vrtnarstvo in gozdarstvo,

SPREJELA NASLEDNJO ODLOČBO:

Člen 1

Člen 1(2)(c) Odločbe 80/755/EGS se spremeni:

- "Priloga IV, (A)(a)(3.3a) in (6)" se zamenja s "Priloga IV, (A)(a)(3) in (3a)",

- v nemškem besedilu se "nicht vor" nadomesti z "bei".

Člen 2

Ta odločba je naslovljena na države članice.

V Bruslju, 10. februarja 1981

Za Komisijo

Poul Dalsager

Član Komisije

[1] UL 125, 11.7.1966, str. 2309/66.

[2] UL L 205, 13.8.1979, str. 1.

[3] UL L 207, 9.8.1980, str. 37.

--------------------------------------------------